5.  pielikums
Atklāta konkursa “Būvdarbu izpildes novērtējuma pakalpojumi rekonstrukcijas un izbūves objektos Ukrainā” 
(id. Nr. CFLA 2026/9-PAK) nolikumam


UZŅĒMUMA LĪGUMSPROJEKTS
Nr. ______________________
Būvdarbu izpildes novērtējuma pakalpojumi rekonstrukcijas un izbūves objektos Ukrainā

Rīgā, 								Datums skatāms laika zīmogā

	Centrālā finanšu un līgumu aģentūra, vienotais reģistrācijas Nr. 90000812928, juridiskā adrese Smilšu iela 1, Rīga, LV-1919 (turpmāk – Pasūtītājs), tās direktores Anitas Krūmiņas personā, kura rīkojas, pamatojoties uz Ministru kabineta 2012. gada 6. novembra noteikumos Nr. 745 „Centrālās finanšu un līgumu aģentūras nolikums” noteikto, no vienas puses, un 
	[Vārds Uzvārds, personas kods:________, deklarētā adrese:__________ (turpmāk – Uzņēmējs)]/[SIA „nosaukums”, reģistrācijas Nr. _____, juridiskā adrese: _________ (turpmāk – Uzņēmējs), tās valdes [locekļa]/[locekles] _________{Vārds Uzvārds} personā, [kurš]/[kura] rīkojas\, pamatojoties uz [statūtiem]/[____. {gada} _______. {mēnesī} izdotu pilnvaru Nr. ______]], no otras puses, turpmāk abi kopā saukti Puses, bet katrs atsevišķi – Puse, pamatojoties uz iepirkuma Nr. CFLA 2026/9-PAK rezultātiem, noslēdz šāda satura uzņēmuma līgumu (turpmāk – Līgums):
1. LĪGUMA PRIEKŠMETS
Pasūtītājs uzdod un Uzņēmējs apņemas ar savu tehnisko aprīkojumu un darbaspēku sniegt konsultācijas un veikt neatkarīgu būvdarbu izpildes novērtējumu rekonstrukcijas un izbūves objektos Ukrainā, Čerņihivas apgabalā un Sumu apgabalā, lai izvērtētu to atbilstību projekta mērķim un attiecināmības prasībām (turpmāk – Pakalpojums) saskaņā ar Līgumu, Līguma 1. pielikumu „Tehniskā specifikācija” un Līguma 2. pielikumu “Finanšu piedāvājums”.
1. LĪGUMA TERMIŅŠ 
1. Līgums stājas spēkā tā abpusējas parakstīšanas dienā un ir spēkā līdz Pušu saistību pilnīgai izpildei.
1. Pakalpojuma izpilde tiek uzsākta saskaņā ar Līguma 5. sadaļas noteikumiem. 
1. Līguma izpildes termiņš tiek noteikts līdz 2027. gada 31. decembrim vai līdz Līguma 3.1. apakšpunktā noteiktās Maksimālās Līgumcenas sasniegšanai, atkarībā no tā, kurš no nosacījumiem iestājas pirmais.
1. LĪGUMCENA UN NORĒĶINU KĀRTĪBA
2. Līgumcenu veido visu Līguma ietvaros Uzņēmēja iesniegto un Pasūtītāja akceptēto rēķinu kopējā summa par Pakalpojuma izpildi. Maksimālā Līgumcena ir 91 747,46 EUR (deviņdesmit viens tūkstotis septiņi simti četrdesmit septiņi euro, četrdesmit seši centi), bez pievienotās vērtības nodokļa (turpmāk – PVN). Norēķini tiek veikti atbilstoši finanšu piedāvājumā norādītajai vienības cenai eiro (EUR) (Līguma 2. pielikums) un faktiski izpildīto Pakalpojumu apjomam. PVN tiek piemērots saskaņā ar normatīvajiem aktiem.
2. Uzņēmējs uzņemas pilnu atbildību par visu attiecīgo nodokļu samaksu, kas tam noteikti spēkā esošajos normatīvajos aktos.
2. Līgumcenā ir iekļauti visi Uzņēmēja izdevumi, kas varētu rasties un ir saistīti ar Pakalpojuma izpildi atbilstoši Līguma noteikumiem. 
2. Pasūtītājs samaksu veic vienu reizi mēnesī 20 darbdienu laikā pēc pareizi noformēta rēķina saņemšanas dienas, pārskaitot rēķinā norādīto naudas summu uz Līgumā norādīto Uzņēmēja norēķina kontu kredītiestādē. Uzņēmējs ir tiesīgs iesniegt Pasūtītājam pareizi noformētu rēķinu tikai pēc savstarpēji saskaņota pieņemšanas – nodošanas akta (turpmāk – Akts, forma Līguma 5. pielikumā) par Pakalpojuma izpildi abpusējas parakstīšanas un atbilstīgi tajā norādītajai summai.
2. Uzņēmējs rēķinā norāda Pakalpojuma nosaukumu, Pasūtītāja rekvizītus, Līguma numuru un citu būtisku informāciju un nosūta strukturētu rēķinu Pasūtītājam uz E-adresi (EREKINS_CFLA@90000812928), ja Uzņēmējs nav reģistrēts kā komersants Latvijas Republikas Uzņēmumu reģistrā, rēķini nosūtāmi uz e-pasta adresi: pasts@cfla.gov.lv. Elektroniski nosūtīts rēķins tiek uzskatīts par saņemtu nākamajā darba dienā pēc tā nosūtīšanas uz šajā apakšpunktā norādīto e-pasta adresi. Puses vienojas, ka pieņemšanas - nodošanas akti un cita Līguma ietvaros nepieciešamā  dokumentācija var tikt sagatavota arī elektroniski un tikt parakstīta ar drošu elektronisko parakstu, kas satur laika zīmogu.
2. Par samaksas brīdi uzskatāms naudas summas pārskaitīšanas datums no Pasūtītāja konta.
1. PUŠU TIESĪBAS UN PIENĀKUMI
3. Pasūtītājam ir tiesības: 
1. pieprasīt un saņemt no Uzņēmēja informāciju par Līguma izpildes gaitu;
1. dot Uzņēmējam saistošus norādījumus attiecībā uz Pakalpojuma izpildi, ciktāl tas nemaina Līguma priekšmetu;
1. neparakstīt Aktu, ja Pakalpojums nav nodrošināts atbilstoši Līgumā noteiktajām prasībām, un pieprasīt, lai Uzņēmējs novērš Pasūtītāja konstatētās nepilnības par saviem līdzekļiem un Pasūtītāja noteiktajos termiņos;
1. par katru kavējumu, sākot ar nākamo dienu pēc jebkura no Līguma 1. pielikuma “Tehniskā specifikācija” 3.8. apakšpunktā un Līguma 5.2. apakšpunkta kārtībā noteiktajiem termiņiem, aprēķināt Uzņēmējam līgumsodu 0,1% (nulle komats viens procents) apmērā no Maksimālās Līgumcenas, bet ne vairāk kā par 10% (desmit procentiem) no tās. Aprēķināto līgumsoda summu Pasūtītājs ietur no Uzņēmējam veicamajiem maksājumiem;
1. par katru Līgumā noteikto konfidencialitātes saistību pārkāpumu, ko pieļāvis Uzņēmējs un/vai tā piesaistītais speciālists, aprēķināt Uzņēmējam līgumsodu 500,00 EUR (pieci simti euro un 00 centi) apmērā par katru gadījumu; 
1. apturēt Līguma izpildi ārējā normatīvajā aktā vai Līguma 9.4. apakšpunktā noteiktajos gadījumos;
1. apturēt un atlikt Līgumā paredzēto maksājumu ārējā normatīvajā aktā noteiktajos gadījumos;
1. izbeigt Līgumu ārējā normatīvajā aktā vai Līguma 9.6. apakšpunktā noteiktajos gadījumos.
3. Pasūtītājam ir pienākumi:
2. laikus sniegt Uzņēmējam visu informāciju, kas nepieciešama Pakalpojuma sekmīgai un kvalitatīvai izpildei un ir Pasūtītāja rīcībā; 
2. par iespējamiem vai paredzamiem kavējumiem Līguma izpildē un apstākļiem, notikumiem un problēmām, kas varētu ietekmēt Līguma precīzu un pilnīgu izpildi vai tā izpildi noteiktajā laikā, informēt Uzņēmēju laikus, bet ne vēlāk kā 3 (trīs) darbdienu laikā, skaitot no dienas, kad Pasūtītājam tie ir kļuvuši zināmi;
2. pieņemt kvalitatīvi izpildītu Pakalpojumu un veikt samaksu saskaņā ar Līguma noteikumiem un nosacījumiem;
2. izvērtēt Uzņēmēja 4.3.3. apakšpunktā norādītajiem iebildumiem par darba uzdevumu un pēc tā pieņemt gala lēmumu saistībā ar darba uzdevumu izpildi;
2. organizēt un veikt visas nepieciešamās darbības, lai būtu iespējams veikt Pakalpojuma nodrošināšanu ;
2. izvairīties no interešu konfliktiem, kas saistīti ar Līgumu. Veikt atbilstošus piesardzības pasākumus attiecībā uz interešu konflikta risināšanu. Interešu konflikts var rasties, jo īpaši tādu iemeslu dēļ, kas saistīti ar ekonomiskām interesēm, politisko piederību vai nacionālām saitēm, ģimenes vai draugu attiecībām vai jebkādām citām interesēm;
2. saistībā ar Pakalpojumu neslēgt nekādu vienošanos, kur ir paredzams interešu konflikts Līguma rakstura vai personisku vai finansiālu saistību starp Uzņēmēju un trešo pusi dēļ;
2. nekavējoties atklāt Pasūtītājam visus apstākļus, kas varētu radīt interešu konfliktu vai tādu var izraisīt, visas turpmākās darbības saskaņojot ar Pasūtītāju.
3. Uzņēmējam ir tiesības:
3. pieprasīt un saņemt no Pasūtītāja informāciju, kas nepieciešama Pakalpojuma sekmīgai izpildei un ir tā rīcībā;
3. par kvalitatīvi sniegtu Pakalpojumu saņemt Līgumā noteikto samaksu;
3. par katru nokavēto maksājuma dienu aprēķināt Pasūtītājam līgumsodu 0,1% (nulle komats viens procents) apmērā no nesamaksātā rēķina summas, bet ne vairāk kā 10% (desmit procenti) no nesamaksātā rēķina summas. Ja Pasūtītājam tiek piemērots līgumsods, Uzņēmējs iesniedz Pasūtītājam rēķinu par aprēķināto līgumsoda summu.
3. Uzņēmējam ir pienākums:
4. sniegt kvalitatīvu Pakalpojumu Līgumā noteiktajā termiņā un apjomos atbilstoši Latvijas Republikas normatīvo aktu prasībām un saskaņā ar Līguma 1. punktā noteikto; 
4. Pasūtītāja noteiktajā termiņā novērst visas Pasūtītāja konstatētās neprecizitātes un trūkumus;
4. par iespējamiem vai paredzamiem kavējumiem Līguma izpildē un apstākļiem, notikumiem un problēmām, kas ietekmē Līguma precīzu un pilnīgu izpildi vai tā izpildi Līgumā noteiktajā termiņā, informēt Pasūtītāju laikus, bet ne vēlāk kā 3 (triju) darbdienu laikā, skaitot no dienas, kad Uzņēmējam tie ir kļuvuši zināmi; 
4. sniegt Pasūtītājam informāciju un paskaidrojumus par Līguma izpildes gaitu un citiem Līguma izpildes jautājumiem ne vēlāk kā 2 (divu) darbdienu laikā pēc Pasūtītāja kontaktpersonas pieprasījuma saņemšanas;
4. kopā ar Aktu nodot Pasūtītājam visu dokumentāciju, kas izstrādāta, veicot Pakalpojumu;
4. nodrošināt, ka Pakalpojuma sniegšanai saskaņā ar Līgumu tiek piesaistīti pienācīgi kvalificēti speciālisti, kuru skaits ir pietiekams, lai Pakalpojums saskaņā ar Līgumu tiktu sniegts noteiktajos termiņos, apjomā un kvalitātē;
4. ievērot konfidencialitāti un neizpaust trešajām personām informāciju, ko tas uzzinājis, pildot ar Līgumu uzņemtās saistības;
4. nepieļaut interešu konfliktu, pildot ar Līgumu uzņemtās saistības;
4. rakstiski informēt Pasūtītāju 1 (vienas) darbdienas laikā par Uzņēmējam tieši vai netieši piemērojamām sankcijām Starptautisko un Latvijas Republikas nacionālo sankciju likuma izpratnē;
4. nodrošināt, lai iepirkuma līguma izpildē netiek ietvertas Krievijas Federācijas un Baltkrievijas Republikas izcelsmes preces un pakalpojumi. 
3. Līgumā noteikto līgumsodu samaksa nevienu no Pusēm neatbrīvo no saistību izpildes un tiešo zaudējumu atlīdzināšanas pienākuma.
3. Puses ir atbildīgas par otrai Pusei nodarītajiem zaudējumiem. 
1.  LĪGUMA IZPILDES PIEŅEMŠANAS KĀRTĪBA
4. Uzņēmējs veic Pakalpojuma izpildi Līgumā un tā pielikumos noteiktajā kārtībā, apjomā un termiņā.
4. [bookmark: _Hlk175581286]Par konkrētu darba uzdevumu un sasniedzamajiem rezultatīvajiem rādītājiem un izpildes termiņiem Līguma 12.1. un 12.2. apakšpunktā minētās Pušu kontaktpersonas vienojas pēc Līguma abpusējas parakstīšanas dienas, un turpmāk Pakalpojuma pienācīgai izpildei Līguma darbības laikā saskaņo tos ar Pasūtītāju norādīto plānu katram pārbaudāmajam objektam atsevišķi, ievērojot Tehniskās specifikācijas 2. punktā noteikto. Gadījumā, ja ir nepieciešams pieprasīt no finansējuma saņēmēja atkārtotus skaidrojumus, Pasūtītājs un Uzņēmējs vienojas par individuālu termiņu Pakalpojuma izpildei katram pārbaudāmajam objektam atsevišķi.
4. Pēc visu tehniskajā specifikācijā (Līguma 1. pielikums) minēto vai Līguma 5.2.apakšpunkta kārtībā uzdoto darbu izpildes Uzņēmējs sagatavo Aktu un nosūta saskaņošanai uz e-pastu: pasts@cfla.gov.lv.
4. Pasūtītājs pieņem Pakalpojumu ar Aktu, kuru sagatavo Uzņēmējs pēc visu tehniskajā specifikācijā (Līguma 1. pielikums) minēto darba uzdevumu izpildes.
4. Ja Pasūtītājs 20 (divdesmit) darbdienu laikā no Akta saņemšanas dienas to nav parakstījis, kā arī nav sniedzis Uzņēmējam rakstiskus iebildumus par sniegto Pakalpojumu, tad uzskatāms, ka Akts ir parakstīts un Pakalpojumu Uzņēmējs ir veicis pilnā apmērā, pienācīgā kvalitātē un termiņā.
4. Ja Pasūtītājs konstatē, ka Pakalpojuma izpildījums ir nepilnīgs vai nekvalitatīvs un neatbilst Līguma un/vai tā pielikumu nosacījumiem, tad Pasūtītājam ir tiesības Aktu neparakstīt, sastādot defektu aktu, kurā norādīti konstatētie trūkumi un termiņš to novēršanai. Pēc defekta akta sastādīšanas Pasūtītājs nekavējoties par to informē Uzņēmēja kontaktpersonu.
4. Uzņēmējam ir pienākums patstāvīgi segt visas izmaksas, kas tam radušās saistībā ar Pakalpojumā konstatēto trūkumu novēršanu, kas veicami saskaņā ar Pasūtītāja norādījumiem.
4. Pasūtītājs ir tiesīgs bez saskaņošanas ar Uzņēmēju iesaistīt Pakalpojumu pieņemšanas - nodošanas procesā, t.sk. Pakalpojuma apstiprināšanas procesā, trešās personas.
1. [bookmark: _Hlk175583721]AUTORTIESĪBAS 
5. Pasūtītājam pieder visas autora mantiskās tiesības uz nodevumiem, ko Uzņēmējs sagatavojis, pildot Līgumu. 
5. Visi ar nodevumiem saistītie dati visos to formātos ir Pasūtītāja īpašums.
5. Autora mantiskās tiesības uz katru Līguma izpildes ietvaros izstrādāto un Pasūtītājam piegādāto nodevumu pāriet Pasūtītājam ar brīdi, kad nodevums ar Aktu ir nodots Pasūtītājam un Pasūtītājs ir pilnībā norēķinājies ar Uzņēmēju par šo nodevumu saskaņā ar Līguma nosacījumiem.
5. Uzņēmējs apliecina un piekrīt, ka Pasūtītājam un/vai trešajām personām, kuras rīkojas tā interesēs, ir tiesības izdarīt jebkādus pārveidojumus, grozījumus un papildinājumus gan Uzņēmēja izstrādātajos nodevumos un ar tiem saistītajā dokumentācijā, gan tās nosaukumā.
5. Uzņēmējs garantē, ka ar visiem Līguma izpildē iesaistītajiem speciālistiem ir noslēdzis līgumus, saskaņā ar kuriem autortiesības uz izstrādātajiem nodevumiem pieder Uzņēmējam, un Uzņēmējam nav zināma neviena trešā persona, kura varētu šīs Uzņēmēja tiesības apstrīdēt, kā arī likt šķēršļus nodevumu izmantošanai. Ja Pasūtītājam rodas šķēršļi nodevumu izmantošanai šī apakšpunkta izpratnē, Pasūtītājs par to informē Uzņēmēju un Uzņēmējam ir pienākums novērst nodevumu izmantošanas šķēršļus 5 (piecu) darbdienu laikā.
5. Uzņēmējs garantē, ka neizmantos pret Pasūtītāju un trešajām personām, kuras būs ieguvušas kādas tiesības uz nodevumiem, savas autora personiskās tiesības, it īpaši uz:
6. izlemšanu vai nodevumi tiks izziņoti un kad tie tiks izziņoti;
6. nodevumu atsaukšanu;
6. nodevumu neaizskaramību;
6. pretdarbību.
5. Uzņēmējs garantē, ka sniegto Pakalpojumu un piegādāto nodevumu izstrādē nav pieļauti nekādi autortiesību pārkāpumi.
5. Pusēm, tajā skaitā jebkurām trešajām personām, saglabājas autora mantiskās tiesības uz tiem dokumentiem, materiāliem, datiem vai programmatūru, kura ir tikusi izmantota Līguma izpildes ietvaros un uz kurām Pusēm vai trešajām personām ir bijušas autora mantiskās tiesības jau pirms Līguma spēkā stāšanās dienas.
5. Puses vienojas, ka Uzņēmējs Pakalpojuma izpildē neizmantos tādus autora tiesību aizsargātus paņēmienus, materiālus, sistēmas, programmas u.c., kuru izmantošana nākotnē varētu radīt šķēršļus Līguma 6.1. apakšpunkta izpildei. 
1. [bookmark: _Hlk164972317]PAKALPOJUMA NODROŠINĀŠANĀ PIESAISTĪTIE SPECIĀLISTI UN APAKŠUZŅĒMĒJI
6. Par Līguma izpildē nominētie speciālistiem uzskatāmi būvuzraugi:
1.  ________, sertifikāta Nr.________________;
1. _________, sertifikāta Nr.________________.
6. Gadījumā, ja Līguma izpildes gaitā nepieciešams aizvietot sākotnēji piedāvāto būvuzraugu, Uzņēmējs nodrošina ne zemākas kvalifikācijas speciālista iesaisti, iepriekš to rakstiski saskaņojot ar Pasūtītāju un ievērojot Publisko iepirkumu likuma (turpmāk – PIL) 62. panta nosacījumus. Pasūtītājs nav tiesīgs atteikt speciālista nomaiņu, ja jaunā speciālista kvalifikācija ir atbilstoša.
6. Ja nepieciešams, Uzņēmējs ir tiesīgs papildus piesaistīt speciālistus/apakšuzņēmējus, kuri nav iekļauti Līguma 7.1. apakšpunkta sarakstā, vai veikt to nomaiņu, pirms tam to rakstiski saskaņojot ar Pasūtītāju un ievērojot PIL 62. panta nosacījumus. 
6. Uzņēmējs ir pilnībā atbildīgs par Līguma izpildi kopumā vai kādu no daļām, t.sk., un it īpaši par jebkuru piesaistīto speciālistu darbību vai bezdarbību.
6. Speciālistu dalības Līguma izpildē saskaņošana no Pasūtītāja puses neuzliek tam papildu pienākumus vai saistības.
1. KONFIDENCIALITĀTE
7. Puses apņemas ievērot no otras Puses saņemtās informācijas konfidencialitāti, neizpaust šādu informāciju trešajām personām, izņemot normatīvajos aktos noteiktajos gadījumos un kārtībā. Konfidencialitātes nosacījums attiecas uz rakstisku informāciju, mutisku informāciju, elektronisku informāciju, un uz jebkuru citu informāciju neatkarīgi no informācijas nodošanas veida, laika un vietas. Šajā punktā minētajai konfidencialitātes saistībai ir noteikts 5 (piecu) gadu termiņš.
7. Puses veic visus nepieciešamos pasākumus, lai aizsargātu konfidenciālu informāciju, tajā skaitā par nepieciešamību nodrošināt konfidenciālas informācijas aizsardzību informē savus darbiniekus un citas Līguma izpildē iesaistītās personas.
7. Uzņēmējs ir atbildīgs par tiešajiem zaudējumiem, kas Pasūtītājam radušies, Uzņēmējam izpaužot informāciju, kuru Pasūtītājs ir sniedzis Uzņēmējam vai kuru Uzņēmējs ieguvis no Pasūtītāja Līguma darbības laikā.
7. Uzņēmējam ir pienākums nekavējoties atstatīt no Pakalpojuma izpildes to Līguma izpildē iesaistīto personu, kura pieļāvusi Līguma 8.1. apakšpunktā noteikto konfidencialitātes saistību pārkāpumu. Uzņēmējs apņemas pēc Līguma darbības beigām un pēc Pasūtītāja pieprasījuma, nekavējoties iznīcināt visu Līguma darbības laikā no Pasūtītāja saņemto informāciju, tajā skaitā to, kas ir saistīta ar fizisku personu personas datiem.
7. Par konfidenciālu informāciju netiek uzskatīta vispārpieejama vai publiski zināma informācija.  
1. LĪGUMA GROZĪŠANAS UN IZBEIGŠANAS NOSACĪJUMI
8. Par Līguma grozījumiem vai papildinājumiem Puses vienojas rakstiski. Rakstiskās vienošanās tiek abpusēji parakstītas un ir pievienojamas Līgumam kā neatņemamas sastāvdaļas. 
8. Līgumā var tikt veikti grozījumi atbilstoši Publisko iepirkumu likuma 61. pantam.
8. Līguma 2.3. apakšpunktā noteiktais Pakalpojuma izpildes termiņš var tikt pagarināts uz laiku, kas nepārsniedz 12 (divpadsmit) mēnešus, ja Maksimālā Līgumcena nav sasniegta, kā arī šādos gadījumos:
3. iestājas Līguma 10.1. apakšpunktā noteiktie nepārvaramas varas apstākļi. Ja Puses vienojas par Līguma saistību izpildes turpināšanu, Pakalpojuma izpildes termiņš tiek pagarināts attiecīgi par tādu pašu laika periodu, par kādu nepārvaramas varas apstākļi aizkavējuši Pakalpojuma izpildi;
3. Pakalpojuma izpildes termiņa ievērošanu kavē no Uzņēmēja gribas neatkarīgi objektīvi apstākļi, Pakalpojuma izpildes termiņš tiek pagarināts par tādu pašu laika periodu, par kādu attiecīgie apstākļi aizkavējuši Pakalpojuma izpildi.
8. Pasūtītājam ir tiesības, ne vēlāk kā 10 (desmit) darba dienas pirms Līguma 2.3. apakšpunktā minētā termiņa, rakstiski par to paziņojot Uzņēmējam, vienpusēji apturēt Līguma izpildi uz laiku, kas nepārsniedz 6 (sešus) mēnešus, ja iestājas viens no šādiem gadījumiem:
4. Ministru kabinetā ir ierosināta attiecīgā ārvalstu finanšu instrumenta plānošanas perioda prioritāšu un aktivitāšu pārskatīšana, un saistībā ar to Pasūtītājam var tikt samazināts vai atsaukts ārvalstu finanšu instrumenta finansējums, ko Pasūtītājs paredzēja izmantot Līgumā paredzēto maksājuma saistību segšanai; 
4. saskaņā ar ārvalstu finanšu instrumenta vadībā iesaistītas iestādes vai Ministru kabineta lēmumu.
8. Gadījumā, ja iestājas vismaz viens no Līguma 9.4. apakšpunktā minētajiem apstākļiem un Pasūtītājs par to ir rakstiski informējis Uzņēmēju, Uzņēmējs pārtrauc Pakalpojuma veikšanu un Puses rakstiski vienojas par turpmāko Līguma saistību izpildi. Pasūtītājam nav pienākums norēķināties ar Uzņēmēju par tiem Pakalpojumiem, kas sniegti pēc Pasūtītāja paziņojuma par Līguma 9.4. apakšpunktā noteikto apstākļu iestāšanos paziņošanas dienas.
8. Pasūtītājam ir tiesības vienpusēji izbeigt Līgumu ar rakstveida paziņojumu (uzteikumu), kas stājas spēkā paziņošanas brīdī, ja:
6. ir stājies spēkā tiesas spriedums par Uzņēmēja atzīšanu par maksātnespējīgu;
6. ir izdarīta atzīme Latvijas Republikas Uzņēmumu Reģistrā (vai līdzvērtīgā reģistrā valstī, kurā reģistrēta Uzņēmēja komercdarbība) par Uzņēmēja likvidācijas uzsākšanu; 
6. ir apturēta vai pārtraukta Uzņēmēja saimnieciskā darbība;
6. Publisko iepirkumu likuma 64. pantā noteiktajos gadījumos;
6. Uzņēmējs 2 (divas) reizes Līguma darbības laikā vairāk nekā 10 (desmit) dienas kavējis jebkuru no Līguma 5.2. apakšpunkta kārtībā noteiktajiem Pakalpojuma izpildes termiņiem un termiņa kavējumā nav vainojams Pasūtītājs, un 10 (desmit) dienu laikā pēc Pasūtītāja rakstiska brīdinājuma attiecīgais pārkāpums netiek novērsts; 
6. Pakalpojuma izpilde (veicamie darbi un termiņi) neatbilst Līguma 2. pielikumam un Uzņēmējs 5 (piecu) darbdienu laikā pēc Pasūtītāja rakstiska brīdinājuma saņemšanas nav izpildījis saistības, vai pēc Pasūtītāja rakstiska pieprasījuma nav sniedzis informāciju saskaņā ar Līguma 4.4.4. apakšpunktu;
6. Uzņēmējs Līguma noslēgšanas vai Līguma izpildes laikā sniedzis nepatiesas ziņas vai apliecinājumus;
6. Uzņēmējs Līguma noslēgšanas vai Līguma izpildes laikā pārkāpis normatīvo aktu prasības attiecībā uz Līguma slēgšanu vai izpildi;
6. Uzņēmējs pārkāpj vai nepilda citu būtisku Līgumā paredzētu pienākumu un 10 (desmit) dienu laikā pēc Pasūtītāja rakstiska brīdinājuma saņemšanas attiecīgais pārkāpums netiek novērsts; 
6. Uzņēmējs Pasūtītājam nodarījis zaudējumus;
6. Uzņēmējs ir patvaļīgi pārtraucis Līguma izpildi, tai skaitā Uzņēmējs nav sasniedzams juridiskajā adresē;
6. ārvalstu finanšu instrumenta vadībā iesaistīta iestāde ir noteikusi ārvalstu finanšu instrumenta finansēta projekta izmaksu korekciju 25 % vai lielākā apmērā no Līguma summas, un minētā korekcija izriet no Uzņēmēja pieļauta Līguma pārkāpuma;
6. ārvalstu finanšu instrumenta vadībā iesaistītā iestāde ir konstatējusi normatīvo aktu pārkāpumus Līguma noslēgšanas vai izpildes gaitā, un to dēļ tiek piemērota Līguma izmaksu korekcija 100 % apmērā;
6. ārējā normatīvajā aktā noteiktajos gadījumos;
6. Līgumu nav iespējams izpildīt tādēļ, ka ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas;
6. ir konstatēts Līgumā paredzēto konfidencialitātes saistību pārkāpums.
8. Ja Līgums tiek izbeigts Līguma 9.6. apakšpunktā noteiktajā kārtībā, Pasūtītājam nav pienākuma atlīdzināt Uzņēmējam par tā veiktajiem darbiem un izdevumiem, kas attiecināmi uz neizpildīto Pakalpojumu.
8. Uzņēmējam ir tiesības vienpusēji izbeigt Līgumu ar rakstveida paziņojumu (uzteikumu), kas stājas spēkā tā paziņošanas brīdī, ja:
8. Pasūtītājs bez objektīva iemesla kavē Līguma 3.4. apakšpunktā noteiktā maksājuma termiņu;
8. Pasūtītājs bez objektīva iemesla nesniedz Pakalpojuma izpildei nepieciešamo informāciju, kas ir tā rīcībā, un pēc Uzņēmēja rakstiska brīdinājuma saņemšanas 5 (piecu) darbdienu laikā nav novērsis attiecīgo trūkumu.  
8. Līgums var tikt izbeigts pirms termiņa, Pusēm abpusēji rakstiski vienojoties.
1. NEPĀRVARAMA VARA 
9. Puses neatbild par savu saistību neizpildi vai saistības izpildes nokavējumu, ja tam par pamatu ir bijusi nepārvarama vara. Par nepārvaramas varas apstākļiem ir uzskatāmi tādi apstākļi, kas radušies neatkarīgi no attiecīgās Puses (kuras saistību izpildi kavē nepārvaramas varas apstākļi) rīcības un kas atrodas ārpus attiecīgās Puses kontroles, un ko attiecīgā Puse nevarēja un tai nevajadzēja paredzēt, un ko attiecīgā Puse nevarēja novērst ar saprātīgiem līdzekļiem. Par nepārvaramās varas apstākļiem uzskatāmas dabas stihijas, ugunsgrēki, karadarbība, pilsoniskie nemieri, sacelšanās, streiki, epidēmijas, sankcijas, ierobežojumi enerģijas padevē, valdības lēmumi un citi ārpus Pušu kontroles esoši apstākļi.
1. Skaidrības labad - par nepārvaramas varas apstākļiem Līguma izpildē atzīstama arī aktīva karadarbība Čerņihivas apgabalā, Sumu apgabalā un Kijivas apgabalā, šo apgabalu (vai viena no tiem) okupācija / aneksija, kā arī tiesību aktu izmaiņas, valsts varas, valdības, tiesas sistēmas instances darbības un/vai lēmumi, ja tā ietekmē Līguma izpildi Čerņihivas, Sumu un / vai Kijivas apgabalā;
1. Ņemot vērā to, ka kopš 2022. gada 24. februāra plkst. 05:30 ar prezidenta dekrētu, kas pienācīgā kārtā ratificēts nacionālajā parlamentā (Rada), visā Ukrainas Republikas teritorijā ir izziņots karastāvoklis un Puses par to bijušas informētas pirms Līguma noslēgšanas, Puses par savu saistību neizpildes vai nepienācīgas izpildes pamatojumu nepārvaramas varas apstākļus attiecībā uz nepārvaramas varas aktīvas karadarbības sadaļu, var minēt tikai gadījumos, kad aktīva karadarbība, aviācijas uzlidojumi, raķešu un/vai artilērijas apšaudes u.tml. notiek tieši Līgumā paredzētā Pakalpojuma izpildes zonā un par šiem apstākļiem ir pieejams attiecīgās teritorijas administrācijas izsniegts apliecinājums.
9. Puses tiek atbrīvotas no atbildības par Līguma saistību neizpildi, ja to izraisījuši nepārvaramas varas apstākļi, kurus Puses nevarēja paredzēt, kontrolēt vai novērst un par kuru iestāšanos Puses nav vainojamas. 
9. Pusei, kas nokļuvusi nepārvaramas varas apstākļos un kuras saistību izpilde tiek apdraudēta, ir pienākums nekavējoties un ar jebkuriem līdzekļiem informēt par to otru Pusi. Puses apņemas vienoties par to, vai šādi nepārvaramas varas apstākļi traucē vai padara Līguma saistību izpildi par neiespējamu, kā arī izlemt līgumsaistību turpināšanas (vai izbeigšanas) būtiskos jautājumus.
1. NOSLĒGUMA JAUTĀJUMI
10. Pušu pienākumi un tiesības, kas nav ietvertas Līgumā, tiek regulētas atbilstoši Latvijas Republikā spēkā esošajiem normatīvajiem aktiem.
10. Ja kāds no Līguma noteikumiem zaudē spēku normatīvo aktu grozījumu gadījumā, Līgums nezaudē spēku tā pārējos punktos, un šajā gadījumā Puses piemēro Līgumu atbilstoši spēkā esošajiem normatīvajiem aktiem.
10. Ja kādai no Pusēm tiek mainīti rekvizīti, tad Puse nekavējoties, bet ne vēlāk kā 3 (trīs) darbdienu laikā, Līgumā noteiktajā kārtībā paziņo par to otrai Pusei (vienas Puses kontaktpersonai informējot otras Puses kontaktpersonu). Ja Puse neizpilda šo punktu, uzskatāms, ka otra Puse ir pilnībā izpildījusi savas saistības, lietojot Līgumā esošo informāciju par Pusi.
10. Puses nav tiesīgas nodot savas tiesības un saistības, kas saistītas ar Līgumu un izriet no tā, trešajai personai, izņemot tiesvedību un naudas līdzekļu piedziņu.
10. Domstarpības, kas rodas Līguma izpildes gaitā vai saistībā ar Līgumu, Puses risina savstarpēju pārrunu ceļā. Ja vienošanās netiek panākta 30 (trīsdesmit) dienu laikā, tad strīds galīgai izšķiršanai tiek nodots Latvijas Republikas tiesā pēc piekritības.
10. Pasūtītājam ir tiesības izmantot Līguma ietvaros sagatavotos nodevumus pēc saviem ieskatiem, t.sk. izmantot to daļas, publicēt un veikt citas darbības, bez iepriekšējas saskaņošanas ar Uzņēmēju.
10. Līguma oriģināls sagatavots latviešu valodā uz ___ (____) lapām, ieskaitot 5 (piecus) pielikumus, un parakstīts elektroniski ar drošu elektronisko parakstu, kas satur laika zīmogu. Līguma abpusējas parakstīšanas datums ir pēdējā pievienotā parakstītāja laika zīmogā norādītais datums. 
10. Līgumam ir pievienoti šādi pielikumi, kas ir Līguma neatņemamas sastāvdaļas:
1. pielikums – Tehniskā specifikācija uz ___{cipars} (________{cipars vārdiem}) lapām;
2. pielikums – Finanšu piedāvājums uz ___{cipars} (________{cipars vārdiem}) lapām;
3. pielikums – Interešu konflikta neesamības apliecinājums uz ___{cipars} (________{cipars vārdiem}) lapām;
4.pielikums – Konfidencialitātes apliecinājums uz ___{cipars} (________{cipars vārdiem}) lapām;
5.pielikums – Pieņemšanas-nodošanas akta forma uz ___{cipars} (________{cipars vārdiem}) lapām.
1. PUŠU KONTAKTPERSONAS
11. Pasūtītāja kontaktpersona: ___________(tālr. Nr.: _______, e-pasts:________).
11. Uzņēmēja kontaktpersona: ___________(tālr. Nr.: _______, e-pasts:________).
11. Līguma 12.1. un 12.2. apakšpunktā noteiktās Pušu kontaktpersonas ir atbildīgas par Līguma izpildes uzraudzīšanu, Akta noformēšanu un iesniegšanu vispirms saskaņošanai (pasts@cfla.gov.lv), un abpusēji saskaņota Akta iesniegšanu parakstīšanai (pasts@cfla.gov.lv) atbilstīgi Līguma 5.3. apakšpunktā noteiktajai kārtībai. Ja Uzņēmējs nav reģistrēts kā komersants Latvijas Republikas Uzņēmumu reģistrā, Akti nosūtāmi uz E-adresi (_DEFAULT@90000812928).
11. Pušu kontaktpersonu prombūtnes laikā (atvaļinājuma, komandējuma vai pārejošas darba nespējas laikā) tiek norīkotas citas personas ar atbilstošu kompetenci. Puses elektroniski paziņo otrai Pusei par darbinieku, kas aizvieto kontaktpersonu, izmantojot elektroniskā pasta automātisko atbildi par prombūtni.
11. Visa informācija un paziņojumi (izņemot Līguma 3.5. apakšpunktā norādīto rēķinu), kas saistīti ar Līguma izpildi, stājas spēkā nākamajā darba dienā, ja tiek sūtīts uz Līguma 12.1. un 12.2. apakšpunktā norādītajām e-pasta adresēm vai Pušu kontaktpersonu prombūtnes laikā (atvaļinājuma, komandējuma vai pārejošas darba nespējas laikā) uz e-pasta adresēm, ko izmanto to aizvietotāji. Ja dokumenti tiek nodoti personīgi, paziņojums stājas spēkā tajā pašā dienā. Pa pastu nosūtīts ierakstīts sūtījums tiek uzskatīts par saņemtu 7. (septītajā) dienā pēc nosūtīšanas.

1. PUŠU JURIDISKĀS ADRESES UN REKVIZĪTI:
	Pasūtītājs:
Centrālā finanšu un līgumu aģentūra
Smilšu iela 1, Rīga, LV-1919
Reģ. Nr. 90000812928
Konta Nr.: LV04TREL2130052015000
Banka: Valsts kase
Kods: TRELLV22

(elektroniskais paraksts)
A. Krūmiņa
	Uzņēmējs:
Nosaukums
Adrese:
Reģ. Nr. 90000812928
Konta Nr.: 
Banka: 
Kods: 
 
(elektroniskais paraksts)
V. Uzvārds

FINANŠU PIEDĀVĀJUMS

3. pielikums

Apliecinājums par interešu konflikta neesamību
Es, zemāk parakstījies, __________________, ar šo apliecinu, ka neesmu interešu konflikta situācijā, neesmu piedalījies projektu iesniegumu un pārējās pamatojošās dokumentācijas (piemēram, līgumu nosacījumu, specifikāciju, procesu, skaidrojumu, utt.) sagatavošanā, projektu ieviešanā un īstenošanā, kā arī nav tādu apstākļu, kuru dēļ es kā būvdarbu izpildes rekonstrukcijas un izbūves objektā ________________ novērtējumā iesaistītajai personai varētu pārkāpt normatīvajos aktos noteiktos ierobežojumus un kuru dēļ ir pamats uzskatīt, ka esmu ieinteresēts konkrētā novērtējuma veikšanā.
Nav tādu iemeslu, t.sk. tādu, kas saistīti ar ģimeni, emocionālajām saitēm, politisko vai nacionālo piederību, ekonomiskajām interesēm vai jebkādām citām tiešām vai netiešām personīgajām interesēm, kas varētu apšaubīt manu neatkarību un objektivitāti lēmuma pieņemšanas ietvaros.
Nekavējoties informēšu Pasūtītāju, ja radīsies tādi apstākļi, kas varētu apšaubīt manu objektivitāti un neatkarību lēmumu pieņemšanas ietvaros.
Es apņemos lietot man nodotos dokumentus un informāciju tikai darba uzdevumu izpildei. Es apņemos nepaturēt, nenodot un neizpaust citām personām jebkādu informāciju par būvdarbu izpildi un vērtējumu, un apņemos nepalīdzēt un neatbalstīt būvdarbu veicējus vai personas, kuras ir ieinteresētas būvdarbu īstenošanā. Līguma izpildes laikā es būšu objektīvs un pilnībā ievērošu vienlīdzīgas konkurences principus.
Es pilnībā apzinos, ka, neievērojot šajā apliecinājumā rakstīto, es tikšu saukts pie normatīvajos aktos noteiktās atbildības un man būs jāatlīdzina nodarītie zaudējumi. 
	Vārds, Uzvārds:
	

	Datums un vieta:
	[datums skatāms laika zīmogā]

	Paraksts:
	[parakstīts elektroniski]

Konfidencialitātes apliecinājums
Es, vārds, uzvārds:
1) esmu/-a informēts/-a, ka visa informācija, kas man tiks uzticēta vai kļūs zināma 2026. gada līguma Nr. 39-1-8/__“Būvdarbu izpildes novērtējuma pakalpojumi rekonstrukcijas un izbūves objektos Ukrainā” (turpmāk – Līgums) izpildes ietvaros, ir konfidenciāla un nav izpaužama trešajām personām, izņemot informāciju, kas ir vispārpieejama saskaņā ar Līgumu, Informācijas atklātības likumu un citiem normatīvajiem aktiem;
2) apņemos saglabāt šī konfidencialitātes apliecinājuma 1. punktā minēto informāciju normatīvajos aktos noteiktajā kārtībā un apjomā, un atbilstoši Līguma noteikumiem;
3) apņemos informēt Pasūtītāju par mēģinājumiem iegūt no manis konfidenciālu informāciju, kā arī par man zināmiem konfidenciālas informācijas saglabāšanas kārtības pārkāpumiem;
4) esmu brīdināts/-a, ka par konfidenciālas informācijas izpaušanu vai nozaudēšanu tikšu saukts/-a pie atbildības saskaņā ar normatīvajiem aktiem un man būs pienākums atlīdzināt radušos zaudējumus, ja saistībā ar konfidenciālas informācijas nelikumīgu izpaušanu Pasūtītājam vai citai personai tiks radīts kaitējums vai būtiski aizskartas tās likumiskās intereses, apņemos atlīdzināt šo kaitējumu normatīvajos aktos noteiktajā kārtībā un apjomā;
5) konfidencialitātes apliecinājums ir spēkā 5 (piecus) gadus pēc Līguma darbības beigām;
6) esmu brīdināts/-a, ka par katru gadījumu, kad Pasūtītāja rīcībā ir nonākusi informācija par konfidencialitātes saistību pārkāpumu, ne tikai man, bet arī Uzņēmējam var iestāties negatīvas finansiālas sekas. 
Datums un vieta: 			datums skatāms laika zīmogā  
Paraksts: 				parakstīts elektroniski

PIEŅEMŠANAS - NODOŠANAS AKTS Nr. 1PROJEKTS
pie līguma Nr. __
Rīgā,			                                                                  Datums skatāms laika zīmogā
Centrālā finanšu un līgumu aģentūra, vienotais reģistrācijas Nr. 90000812928, juridiskā adrese: Smilšu iela 1, Rīga, LV-1919 (turpmāk – Pasūtītājs), tās Administrācijas vadītājas Irēnas Priedes personā, kura rīkojas, pamatojoties uz  Centrālās finanšu un līgumu aģentūras iekšējos noteikumos “Paraksta tiesību piešķiršanas un izmantošanas noteikumi” noteikto, (turpmāk – Pasūtītājs), no vienas puses, un 
[bookmark: _Hlk144970502][Vārds Uzvārds, personas kods:________, deklarētā adrese:__________ (turpmāk – Uzņēmējs)]/[SIA „nosaukums”, vienotais reģistrācijas Nr. _____, juridiskā adrese: _________ (turpmāk – Uzņēmējs), tās valdes [locekļa]/[locekles]/[priekšsēdētāja/-as]/[prokūrista/-es] _________{Vārds Uzvārds} personā, [kurš]/[kura] rīkojas\, pamatojoties uz [statūtiem]/[____. {gada} _______. {mēnesī} [pie _________ {__ tiesas apgabala  notāra ________ {vārds, uzvārds}] izdotu pilnvaru Nr. ______], [reģistrēta aktu un apliecinājumu reģistrā ar Nr._] izdotu pilnvaru Nr. ______]], no otras puses, turpmāk abi kopā saukti Puses, bet katrs atsevišķi – Puse, saskaņā ar 2026. gada __. ____ līgumu Nr. 39-1-8/__ “Būvdarbu izpildes novērtējuma rekonstrukcijas un izbūves objektos Ukrainā ” (turpmāk – Pakalpojums), parakstot šo pieņemšanas – nodošanas aktu (turpmāk - Akts) apliecina, ka:

1. Uzņēmējs ir veicis pakalpojumu saskaņā ar Līguma un Līguma pielikumu noteikumiem un nodevis atskaiti [un dokumentus] par ____(skat. pielikumu Nr. 1).
2. Pakalpojums sniegts 20__. gada __. ____ [mēnesī/laika posmā no … līdz…] [___ (vārdiem) stundu apjomā.].
3. Maksa par Pakalpojuma sniegšanu atbilstoši Līguma 1. pielikumam “Finanšu piedāvājums” ir _____ EUR (___ euro un ___ centi) bez pievienotās vērtības nodokļa (turpmāk – PVN). PVN tiek piemērots saskaņā ar normatīvajiem aktiem.
4. Pasūtītājam nav iebildumu pret Uzņēmēja sniegtā Pakalpojuma kvalitāti, termiņu un Pasūtītājs Pakalpojumu pieņem tādā kvalitātē, kādā Uzņēmējs to ir sniedzis.
5. Akts sagatavots uz 1 (vienas) lapas [ __ (__) lapām kopā ar __ (__) pielikumu/-iem un parakstīts elektroniski ar drošu elektronisko parakstu, kas satur laika zīmogu. Akta abpusējas parakstīšanas datums ir pēdējā pievienotā parakstītāja laika zīmogā norādītais datums.

Pielikumā:__________

	Pasūtītājs:
Centrālā finanšu un līgumu aģentūra
Reģ. Nr. 90000812928
Adrese: Smilšu iela 1, Rīga, LV-1919
Konta Nr.: LV04TREL2130052015000
Banka: Valsts kase
Kods: TRELLV22


(elektroniskais paraksts)
I. Priede
	Uzņēmējs:
Nosaukums
Reģ. Nr.: 
Adrese: 
Konta Nr.: 
Banka: 
Kods: 


(elektroniskais paraksts)
V. Uzvārds

